Un avion hibrid-electric a efectuat un zbor demonstrativ în Hawaii. Când ar putea transporta primii pasageri.
Un avion hibrid-electric a realizat un zbor demonstrativ în Hawaii. Compania Ampaire a creat avionul care a zburat pe distanța de 50km. Ampaire speră să transporte și pasageri, din 2022, cu un avion hibrid.
Bilete de avion la prețuri mici, emisii reduse de gaze. Sună bine, nu? Un prim pas către un asemenea viitor a fost făcut. Ampaire, o companie din California, a făcut primul zbor de test cu un avion hibrid-electric.Aeronava a parcurs 50 de kilometri de pe insula Maui din Hawaii în doar 20 de minute. Cu o singură încărcare. Avionul a fost un Cessna 337 modificat. I-au fost instalate două motoare electrice. Iar în doar doi ani ar urma să aibă loc și primele zboruri cu pasageri."Industria emite aproape 3% din emisiile de CO2 la nivel global în fiecare an. Ceea ce am reușit cu adevărat unic este că am luat tehnologia de la vehiculele electrice și am încorporat-o în avion. Cu fiecare pas, folosind mai multă electricitate generată de o rețea curată vom putea să descreștem impactul asupra mediului și să ajutăm clienții să facă economii", a declarat Kevin Noertker, CEO-ul companiei Ampaire.